**Δαπάνες δημοσιότητας και διάχυσης των ερευνητικών αποτελεσμάτων**

Περιλαμβάνουν δαπάνες δημοσιεύσεων σε έγκριτα επιστημονικά περιοδικά του/της ΜΕ ή των μελών της Ερευνητικής Ομάδας, δαπάνες εγγραφής σε συνέδρια με ομιλία- ανακοίνωση ή poster, δαπάνες προετοιμασίας των δημοσιεύσεων, δαπάνες οργάνωσης και διεξαγωγής ημερίδων, δαπάνες για έκδοση μονογραφιών, έκδοση βιβλίων ή προετοιμασία οπτικο-ακουστικού υλικού, δαπάνες κατοχύρωσης δικαιωμάτων πνευματικής ιδιοκτησίας.

Απαραίτητη προϋπόθεση για την επιλεξιμότητά τους είναι η αναφορά στη χρηματοδότηση της Πρότασης (Acknowledgements) από τη Γενική Γραμματεία Έρευνας και Τεχνολογίας (ΓΓΕΤ) – General Secretariat for Research and Technology (GSRT) και το Ελληνικό Ίδρυμα Έρευνας και Καινοτομίας (ΕΛΙΔΕΚ) – Hellenic Foundation for Research and Innovation (HFRI) μέσω της παρούσας δράσης με το κατάλληλο λεκτικό, αλλά και με τη χρήση των σχετικών λογότυπων όπου αυτό είναι εφικτό. Η προϋπόθεση αυτή ισχύει και για πιθανές ανακοινώσεις σε επιστημονικά συνέδρια, περιοδικά κλπ.

Ειδικά για την περίπτωση των δαπανών κατοχύρωσης δικαιωμάτων πνευματικής ιδιοκτησίας, εφόσον υπάρξουν, θα εφαρμοσθούν οι όροι επιλεξιμότητας αφού ζητηθεί η γνωμοδότηση εξωτερικού/ών εμπειρογνώμονα/ων αναφορικά με τη συνδρομή τους και την ενδεδειγμένη διαδικασία εφαρμογής τους.